Vladimir Iljusjin

**Vladimir Sergeyevich Iljusjin** (russisk **Владимир Серге́евич Ильюшин;** 1927–2010) var en russisk general, kjent testpilot og sønn av flyingeniør Sergej Iljusjin. Han tilbragte mye av sin karriere som testpilot for Sukhoi OKB. Iljusjin var også kjent som rugbyspiller og innlemmet i World Rugby Hall of Fame i 2013.

I 1961 ble Iljusjin innblandet i en konspirasjonsteori hvor han, istedenfor Jurji Gagarin, var den første kosmonauten (astronauten) i verdensrommet. Det finnes ingen bevis eller støtte for denne teorien.

## Karrie som testpilot
Iljusjin hadde en prominent karriere som testpilot og generalløytnant i Sovjetunionens flyvåpen. Han gjennomførte jomfruflyvningene med Sukhojs Su-11 (1958), Т-5 (1958), Su-15 (1962), Su-17 (1966), Su-24 (1967), Т-4 (1972), Su-25 (1975) og den berømte Su-27 (1977). En gang fløy Iljusjin et Sukhoj Su-24 så presist gjennom en flybane at han klarte å få flyets instrumentprogramvare til å krasje. Årsaken skyldes at programvaren i Su-24 opprinnelig brukte et navigasjons- og angrepssystem som manglet en nullstillingsfunksjon. Dette var kritisk fordi navigasjons- og angrepssystemet krevde tidligere at flyets geografiske posisjon måtte være satt innenfor visse grenser for å operere. Iljusjin klarte imidlertid å fly slik at hans geografiske posisjon var identisk med grensene som hadde blitt satt i programvaren, noe som førte til at programmet krasjet. Det var  ingen kjennskap om at dette kunne skje.

## Rugbyspiller
Iljusjin ble interessert i rugby da han studerte ved Moscow Aviation Institute på 1940-tallet. I henhold til International Rugby Board (IRB),

: *His love of the sport was immediate and stayed with him for the rest of his life.He went on to a career as a rugby administrator that made him, according to IRB president Bernard Lapasset, a true pioneer of Rugby in Russia*

Den 31. mars 1967 (hans 40. fødselsdag) grunnla han Soviet Rugby Federation, og var dets første president. I 1975 hadde han klart å integrere russland helt inn i det europeiske rugbyforbundet og spilte en viktig rolle innen grunnleggingen av et sovjetisk klubbmesterskap. Iljusjins karriere som administrator fortsatte etter kommunisttiden. Han døde to dager etter at Russland sikret seg arrangementet, Rugby World Cup i 2011.

## Oppdiktet ulykke med en kosmonaut
To dager før Gagarins oppskyting den 12. april 1961 skrev Dennis Ogden i den engelske kommunistavisen *[[Daily Worker]]* at Sovjetunionens annonsering av at Iljusjin hadde vært innblandet i en bilulykke i realiteten var en dekkhistorie for at en oppskyting den 7. april 1961 hadde gått galt. En tilsvarende historie ble fortalt av en fransk radioreporter, Eduard Bobrovsky, men i hans versjon hadde oppskytingen funnet sted i mars og ført til at Iljusjin kom i koma. NORAD hadde ikke registrert noen oppskyting. Senere samme år gjenga *[[U.S. News & World Report]]* at Gagarin aldri hadde fløyet og var bare stand-in for den syke Iljusjin. Filmen *The Cosmonaut Cover-Up* fra 1999 stadfester at Iljusjin var første mann i rommet og behandler dekkhistorien i detalj. I filmen fra 2009, *Fallen Idol: The Yuri Gagarin Conspiracy* tar også samme stilling og behandler ytterligere USAs forsøk på å videreføre påstanden, og siterer nasjonal sikkerhet om ikke å publisere informasjon under henvisning til Freedom of Information Act og data fra CIAs tracking stasjon på Tern Island som oppdaget og arkiverte Iluyshins mislykkede romferd.

I henhold til Mark Wade, redaktør av web-siden Encyclopedia Astronautica:
: ''The entire early history of the Soviet manned space program has been declassified and we have piles of memoirs of cosmonauts, engineers, etc., who participated. We know who was in the original cosmonaut team, who never flew, was dismissed, or was killed in ground tests. Ilyushin is not one of them.'"

## Priser og belønninger
Iljusjin fikk mer enn 25 priser, blant andre

* Sovjetunionen (1960)
* Leninordenen
* Røde Stjerne
* Leninprisen (1976)

## Referanser